

**MAARDU LINNAVALITSUS**

**PLANEERRIMIS- JA MAJANDUSOSAKOND**

|  |
| --- |
|  |
| TranspordiametValge 411413 Tallinninfo@transpordiamet.ee |    20.11.2024 nr 7-1.3/3030 |

**Vana-Hindreku kinnistu ja lähiala**

**detailplaneeringu esitamine kooskõlastamiseks**

Lugupeetud Transpordiameti esindaja

Maardu Linnavalitsus algatas Vana-Hindreku kinnistu ja lähiala detailplaneeringu (edaspidi detailplaneering) 13.06.2023 korraldusega nr 374. Detailplaneeringu koostamise eesmärk on praegune sihtotstarbeta maa kinnistu jagada üheks äri- ja/või tootmismaa krundiks ja üheks transpordimaa krundiks ning määrata moodustatavale äri- ja/või tootmismaa krundile ehitusõigus kuni 3-korruseliste äri ja/või tootmishoonete ehitamiseks. Ühtlasi määratakse detailplaneeringus üldised maakasutustingimused, heakorrastuse, haljastuse, parkimise, liikluskorralduse ja tehnovõrkudega varustamise põhimõtteline lahendus. Planeeringuala suurus on ligikaudu 1,1 ha.

Detailplaneeringuga kavandatakse Pos nr 1 krundile määrata ehitusõigus kuni 3 maapealse korrusega äri- ja või tootmishoone ehitamiseks. Juurdepääs krundile on Loovälja teelt läbi Uus-Hindreku krundi. Pos nr 2 krundi sihtotstarbeks määratakse transpordimaa ning see antakse üle riigile. See moodustab loogilise jätku riigi omandis olevate transpordimaa sihtotstarbega naaberkruntidele. Krundi suurust on võrreldes kehtivate kitsendustega korrigeeritud. Krundi haljastuse minimaalne osakaal peab olema vähemalt 20%.

Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri- ja tootmise maa-ala (ÄT).

Maardu Linnavalitsus teavitas Transpordiametit detailplaneeringu algatamisest 04.01.2024 kirjaga nr 7-1.3/30. Transpordiamet esitas omapoolsed seisukohad Vana-Hindreku detailplaneeringu koostamiseks 02.02.2024 kirjaga nr 7.2-2/24/717-2, millega on detailplaneeringu lahenduses arvestatud.

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 5 kohaselt tuleb planeering kooskõlastada Transpordiametiga, kui planeeringuala külgneb riigiteega või kui planeering hõlmab tegevusi riigitee kaitsevööndis.

Eelnevat arvesse võttes palume anda kooskõlastus Vana-Hindreku kinnistu ja lähiala detailplaneeringule.

Lugupidamisega

(allkirjastatud digitaalselt)

Alar Pihl

Osakonna juhataja

LISA: Vana-Hindreku kinnistu ja lähiala detailplaneering, 04.09.2024 versioon.

Annabel Mett 6060731

annabel.mett@maardu.ee